stanford-oval/wikipedia huggingface dataset:
Ahti Impola

Ahti Impola on suomalainen muusikko (kitaristi), miksaaja ja  musiikkituottaja, tekninen tuottaja/käyttöpäällikkö. Impola on ollut muun muassa Maj Karman, Nylon Beatin, Arja Korisevan, Tapani Kansan, Paula Koivuniemen ja Pennilessin vakituisena miksaajana. Äänimiehenä hän teki keikkoja työkseen vuodesta 1986 aina vuoteen 2009. Impola on äänittänyt ja/tai tuottanut satoja äänitteitä.  Hän on tuottanut mm Maj Karman Kauniiden kuvien ja Appendixin musiikkia
Impola on soittanut useassa eri yhtyeessä, muun muassa Rosannassa ja Appendixissä. Noin 7 Veljestä oli viimeinen bändi, ennen kuin liittyi Appendixiin joulukuussa 2010 kahdenkymmenyhdeksän vuoden tauon jälkeen. Hän oli 80-luvun alussa perustamassa "esi-Appendixia" (New Wave Army) Koivusalon kanssa.  He ehtivät vuonna 1981 tehdä 3 keikkaa Appendix-nimellä ennen kuin Vesku jatkoi bändiä muiden kanssa. Appendix toimii edelleen aktiivisesti.  Borgersenin ohella myös Impolan säveltämää musiikkia kuullaan mm. Appendixin albumilla "Extraneus".
Rosanna kuului Yön, Dingon ja Mamban tavoin porirockin kastiin. Rosanna keikkaili ympäri Suomea, mutta se ei koskaan saavuttanut samanlaista hysteriaa kuin nuo muut porilaisbändit. Rosannassa Ahti Impolan lisäksi soittivat Petteri Häyhä, Harri Fronden (solisti), Markku Koski ja Jyrki Laine. Alkuperäisessä Rosannassa bassoa soitti Marko Ala-Outinen, mutta hänen tilalleen tuli Petteri Häyhä Ikusta. Ikusta Rosannaan siirtyi myös Jyrki Laine. Rosanna julkaisi kaksi lyhytsoittoa. Kaukainen maa, jonka B-puolella oli Eilisen ikävä (säv.san. A.Impola)  ja Yöksi jää, B-puolellaan Vielä Kohdataan.
Alyattes

Alyattes (m.kreik. Ἀλυάττης, Alyattēs) voi viitata seuraaviin henkilöihin:
Alyattes I, Lyydian kuningas noin 754–740 eaa.
Alyattes II, Lyydian kuningas noin 613/611–556 eaa.
A Diamond for Disease

| A Diamond for Disease Arsis |
| --- | --- | --- |

EP-levyn tiedot
 Äänitetty : Hairy Breakfast Productions, Atlanta; Max Trax Studios, Albany (rummut)
 Julkaistu: 25. lokakuuta 2005
 Tuottaja(t): Eyal Levi & Michael Van Dyne
 Tyylilaji: tekninen death metal
 Kesto: 20.00
 Levy-yhtiö: Willowtip
Arsisin muut julkaisut
| A Celebration of Guilt 2004 | A Diamond for Disease 2005 | United in Regret 2006 |
A Diamond for Disease on yhdysvaltalaisen teknisen death metal -yhtye Arsisin EP-levy. Se julkaistiin vuonna 2005 levymerkillä Willowtip Records.
Kappaleet

A Diamond for Disease – 12.52 (säv. ja san. James Malone)
Roses on White Lace – 4.17 (säv. Alice Cooper & Kane Roberts)
The Promise of Never – 2.50 (säv. ja san. James Malone)
Kokoonpano

Michael Van Dyne – rummut
James Malone – murinalaulu, kitara, bassokitara
James Murphy – masteroija
Eyal Levi – tuottaja, äänittäjä, miksaaja
Michael Van Dyne – tuottaja
Mark Riddick – grafiikka
Arvostelut

Sputnikmusic:
Aiheesta muualla

Albumi A Diamond for Disease Encyclopaedia Metallum -sivustolla (englanniksi)
A Diamond for Disease discogs.com -sivustolla
Chris Broderick

| Chris Broderick |
| --- | --- |
 Chris Broderick vuonna 2008
Henkilötiedot
Syntynyt: 6. maaliskuuta 1970 (ikä 54) Colorado, Yhdysvallat
Ammatti:  muusikko
Muusikko
Aktiivisena:  1990–
Tyylilajit:  thrash metal 
Soittimet:  kitara koskettimet viulu laulu
Yhtyeet:  In Flames (2022–) Megadeth (2008–2014) Nevermore (2001–2003, 2006–2007) Jag Panzer (1997–2008)
Levy-yhtiöt:  Roadrunner (2009–) Century Media (1998–2008)
Aiheesta muualla
www.chrisbroderick.com
  [ Muokkaa Wikidatassa ] [ ohje ]  
Chris Broderick (s. 6. maaliskuuta 1970, Colorado, Yhdysvallat) on yhdysvaltalainen kitaristi.
Ura

Broderick tunnetaan parhaiten thrash metal-yhtye Megadethin entisenä soolokitaristina. Broderick on tehnyt Megadethin kanssa kolme studioalbumia, Endgamen (2009) ja TH1RT3ENin (2011) sekä Super Colliderin (2013). Broderick korvasi Glen Droverin yhtyeen kitaristina. Hän toimii nykyään ruotsalaisen melodinen death metal-yhtye In Flamesin toisena kitaristina. Hän liittyi yhtyeeseen ensin kiertuekitaristina vuonna 2019, ja lopulta hänen pestinsä vakinaistettiin vuonna 2022.
Broderick kertoi haastattelussa myös omista treeniaikatauluistaan. Ollessaan teini-ikäinen hän heräsi varhain aamulla ja soitti viisi tuntia sähkökitaraa, viisi tuntia klassista kitaraa, kaksi tuntia pianoa ja kaksi tuntia viulua. Kokonaisuudessaan päivän aikana hän harjoitteli soittoa 14 tuntia. Broderick pitää kitaraansa hyvin korkealla, vatsalihaksien kohdalla. Broderick käytti Ibanez- merkkisiä kitaroita, nykyisin Jackson Chris Broderick signature mallia DiMarzion mikrofoneilla.
Ura > Nevermoren kiertuemuusikkona (2001–2003, 2006–2007)

Monia Broderickin faneja on hämmentänyt asia, miksi Chris ei koskaan ollut Nevermore-yhtyeen virallinen jäsen. Hän soitti Nevermoressa kiertuemuusikkona vuosien 2001–2003 ja 2006–2007 aikana. Chris myös soitti vuonna 2004 yhtyeen kiertueen toisen puoliskon, ja konsertoi myös Suomessa.
Diskografia > In Flames

Foregone (2023)
Diskografia > Megadeth

Endgame (2009)
TH1RT3EN (2011)
Super Collider (2013)
Diskografia > Jag Panzer

Age of Mastery (1998)
Thane to the Throne (2000)
Mechanized Warfare (2001)
Casting the Stones (2004)
Diskografia > Nevermore

The Year of Voyager (2008, konserttidvd)
Aiheesta muualla

Kuvia tai muita tiedostoja aiheesta Chris Broderick Wikimedia Commonsissa
Chris Broderick Encyclopaedia Metallumissa (englanniksi)
In Flames
| --- | --- |
Studioalbumit:   Lunar Strain  The Jester Race  Whoracle  Colony  Clayman  Reroute to Remain  Soundtrack to Your Escape  Come Clarity  A Sense of Purpose  Sounds of a Playground Fading  Siren Charms  Battles  I, the Mask  Foregone 
EP:t:   Subterranean  Black-Ash Inheritance  Trigger  Come Clarity  8 Songs  Down, Wicked & No Good  Clayman 2020 
Livealbumit:  The Tokyo Showdown Sounds from the Heart of Gothenburg 
Singlet:   Cloud Connected  The Quiet Place  Take This Life  Dead End  Come Clarity  The Mirror's Truth  Alias  Delight and Angers  Deliver us” (2011)  Where the Dead Ships Dwell  Ropes  Rusted Nail  Paralyzed  The End  The Truth  Through My Eyes  Save Me  I Am Above  This Is Our House  I, the Mask  Burn  Call My Name  Follow Me  Not Alone  State of Slow Decay  The Great Deceiver  Foregone, Pt. 1  Foregone, Pt. 2  Meet Your Maker 
DVD:t:   Used & Abused... In Live We Trust  Sounds from the Heart of Gothenburg
Ahti Jäntti

Ahti Johannes Jäntti (s. 1942) on suomalainen kielentutkija. Hän on ollut Jyväskylän yliopiston germaanisen filologian professori vuodesta 1989. Hänen tutkimuskohteenaan ovat olleet saksan kielen verbit. Hän jäi eläkkeelle 2005.
Ala-aurinko

Ala-aurinko nähtynä lentokoneesta Kanadan yllä
Ala-aurinko on melko harvinainen haloilmiö, joka on kuitenkin yleisin horisontin alapuolisista halomuodoista. Ala-aurinko on yksinkertainen Auringon heijastuskuva, joka näkyy yhtä paljon horisontin alapuolella kuin mitä Aurinko on horisontin yläpuolella.
Havaitseminen

Ala-aurinkoa on yleensä paras havaita lentokoneesta. Lentokoneesta havaitut ala-auringot voivat olla huomattavan kirkkaita, jopa häikäiseviä.
Jääsumussa ala-aurinko on helppo havaita myös maanpinnalta, sillä se ilmestyy välkehtimään lähietäisyydelle, kun havaitsijan ympärille on kertynyt tarpeeksi tiheää jääsumua. Korkealta paikalta nähtynä halo voi olla samankaltainen kuin lentokoneesta nähtynä.
Muoto

Ala-aurinko on useimmiten pistemäinen, tai hieman pystysuunnassa venynyt soikio, ja voi muistuttaa paljonkin auringonpilaria.
Synty

Ala-aurinko syntyy valon heijastuessa kuusikulmaisista laatta-asennossa leijailevista jääkiteistä, ja ala-auringon syntyyn riittävät muille haloille huonot tähtimäiset kiteet. Jääkiteet ovat silloin tarpeeksi harvalukuisia, jotta ilma pysyy kirkkaana joka suuntaan.
A-Trak

| A-Trak |
| --- | --- |

Henkilötiedot
Syntynyt: 30. maaliskuuta 1982 (ikä 42) Montreal, Quebec, Kanada
Muusikko
Taiteilijanimi:  A-Trak 
Laulukielet:  englanti
Aktiivisena:  1997–
Tyylilajit:  Electro House, Indie Dance, House, Electronica, Hip hop
Yhtyeet:  Duck Sauce (2009–)
Levy-yhtiöt:  Fool's Gold Records Thrive Records Audio Research Interscope Records Marble Mixture New State Music ITH (Defected In The House) Konichiwa Records Hed Kandi Records Mixmash Records Ministry of Sound Different Magnetic Recordings Boysnoize Records Fabric Record Makers Digitalism Records Mixmash Records Kitsune Domino Disque Primeur EMI France Stones Throw Records
Aiheesta muualla
Kotisivut
  [ Muokkaa Wikidatassa ] [ ohje ]  
A-Trak (oikealta nimeltään Alain Macklovitch, s. 30. maaliskuuta 1982 Montreal, Quebec, Kanada) on kanadalainen house-tuottaja, DJ ja Fool’s Gold Records -levy-yhtiön perustaja. Hän muodostaa Armand van Heldenin kanssa Duck Sauce -yhtyeen.
Diskografia

Gangsta Breaks (12″)
Buck Tooth Wizards (CD)
Enter Ralph Wiggum (7″)
Monkey Boy Breaks (12″)
Don’t Fool With The Dips (12″)
Oh No You Didn’t! Live From Vancouver (CD)
Drive Slow Mixtape w/ GLC (CD)
Sunglasses Is A Must (2006) (DVD)
Dirty South Dance (CD), Obey’s 4th mixtape, limited to 5000 copies.
Running Man: Nike+ Original Run (2008) (Exclusive to iTunes)
FabricLive.45 (April 2009) (CD)
Infinity+1 (2009) (CD)
Dirty South Dance 2 (2010)
”Ray Ban Vision” feat. CyHi Da Prynce (2010)
”Stingray” w/ Zinc (2011)
”Warrior” with Mark Foster and Kimbra (2012)
”Piss Test” feat. Juicy J & Danny Brown (2012)
”Ray Ban Vision” (2012)
”Money Makin’” w/ Dillon Francis (2012)
Diskografia > Remixit

Laidback Luke & Sander van Doorn – Who’s Wearing The Cap (A-Trak Remix)
Kanye West – Stronger (A-Trak Remix)
Yeah Yeah Yeahs – Heads Will Roll (A-Trak Remix, Radio Edit, and Dub)
Tiga – What U Need (A-Trak Remix)
Robyn – Indestructible (A-Trak Remix and Radio Edit)
MSTRKRFT – Bounce (A-Trak Remix)
Sébastien Tellier – Kilometer (A-Trak Remix)
Boys Noize – Oh! (A-Trak Remix)
Digitalism – Idealistic (A-Trak Remix)
The Count & Sinden – Beeper (A-Trak Remix)
Justice – D.A.N.C.E (A-Trak Remix) [For DJ Hero 2 Only]
Naughty By Nature ”O.P.P” vs. Jackson 5 ”ABC” (A-Trak Remix) [DJ Hero 2 Only]
The Rapture – How Deep Is Your Love? (A-Trak Remix)
Martin Solveig feat. Thomas Mars – The Night Out (A-Trak Remix)
Surkin – Never Let Go (A-Trak Remix)
Justice – New Lands (A-Trak Remix)
Zedd – Spectrum (A-Trak & Clockwork Remix)
Aiheesta muualla

Kuvia tai muita tiedostoja aiheesta A-Trak Wikimedia Commonsissa
Viralliset sivut
A-Trak Myspacessa (englanniksi)
Alx Danielsson

Alx Danielsson vuonna 2012
Alexander "Alx" Danielsson (s. 1. huhtikuuta 1981 Östersund) on ruotsalainen kilpa-autoilija.
Danielsson on vuoden 2006 Formula Renault 3.5 -sarjan mestari.
Abu al-Misk Kafur

| Abu al-Misk Kafur> Ustahd |
| --- | --- |
 966–968  
Henkilötiedot
Kuollut: 968 Damaskos
Abu al-Misk Kafur (suom. Myskinen kamferi, k. 968) oli Etiopiassa syntynyt orja ja eunukki, joka käytti Egyptin todellista valtaa ikhšidien kahden viimeisen hallitsijan kausilla vuosina 946–966 ja virallista valtaa arvonimellä ustahd eli mestari vuosina 966–968. Mustaan eunukkihallitsijaan liitettiin useita eri tarinoita, joista useissa hänestä kerrottiin varsin ikävään sävyyn. Hallitsijana hän oli kyvykäs: hän piti yllä järjestystä sisäisten vaikeuksien aikana ja torjui valtakunnan ulkoisia uhkia. Hänen kuolemansa vuonna 968 mahdollisti Egyptin fatimidi-valloituksen.
Elämäkerta

Abu al-Misk Kafur syntyi Etiopiassa, josta hänet tuotiin aikanaan orjana ikhšidien hallitsemaan Egyptiin. Kafur oli eunukki, ja hänen nimensä suomennettuna on Myskinen kamferi. Ikhšidien hallitsijasuvun oli perustanut Muhammad ibn Tughdž al-Ikhšid, ja lyhytikäisellä dynastialla oli vain kaksi muuta hallitsijaa, joista molemmat olivat ensimmäisen poikia. Muhammad oli myös sukunsa ainut vahva hallitsija. Abu al-Misk Kafur toimi Muhammadin alaisuudessa tämän pojan opettajana palvellen myös tämän sotaretkillä Syyriassa ja Hidžazissa.
Muhammad ibn Tughdžin kuoltua vuonna 946 valtaan nousi hänen poikansa Unudžur. Vallanvaihdoksen yhteydessä todellisen vallan sai Kafur, joka hallitsi valtakunnan armeijaa ja hallintokoneistoa. Asetelma oli sama Muhammadin ibn Tughdžin toisen pojan 'Alin noustessa valtaan vuonna 961. 'Alin kuollessa vuonna 966 seuraava kruununperijä oli vielä alaikäinen, jolloin Kafurista tuli virallisestikin hallitsija. Hallitsijana hän käytti tosin arvonimeä ustahd eli mestari. Hän sai asemalleen tunnustuksen myös tuolloiselta kalifilta. Musta eunukki hallitsijana herätti kummastusta, ja hänestä syntyi monenlaisia tarinoita. Häntä kuvailtiin pikimustaksi, rumaksi ja pahanhajuiseksi. Hajuaan hänen sanottiin peittelevän hajusteilla. Tarinoiden todellisuuspohjaa on vaikea arvioida.
Kafurista kirjoitti varsin negatiiviseen sävyyn aikansa legendaarinen runoilija al-Mutanabb. Runoilija oli runojensa perusteella ilmeisen vihainen Kafurille. Runoilija vieraili Egyptin al-Fustatissa, ja tarinan eri versioiden mukaan häneltä joko evättiin haluamansa virka tai hänet vangittiin Kafurin hoviin. Vielä kolmannen mukaan runoilija suuttui, kun häntä pyydettiin lausumaan ylistysrunoutta Kafurille. Joka tapauksessa al-Mutanabb julkaisi Kafurista lopulta Egyptistä lähdettyään satiirista runoutta. Kafur oli kuitenkin hallitsijana varsin kyvykäs. Valtakunnan olot pysyivät vakaina, vaikka kaudella koettiin taloudellisia vaikeuksia ja luonnonmullistuksia. Al-Fustatissa syttyi vuonna 956 suuri tulipalo, ja vuonna 957 Egyptiin iski maanjäristys. Kafurin valtakauden lopulla koettiin epäonnistuneiden satojen takia nälänhätää. Kafurin onnistui torjua myös ulkoisia uhka. Nubialaiset tekivät Ylä-Egyptiin ryöstöretken, johon vastattiin rankaisuretkikunnalla Aswanin eteläpuolelle. Kafur torjui myös hamdanidi-hallitsija Said al-Daulan sotaretken Syyriaan ja piti loitolla Egyptiä havitelleet fatimidit. Kafur kuoli Damaskoksessa vuonna 968, ja hänen kuolemansa jättämä valtatyhjiö mahdollisti viimein fatimidien Egyptin valloituksen.
Kafurin lyöttämä dinaari al-Fustatista.
20 vuotta

| 20 vuotta Pepe Willberg |
| --- | --- | --- |

Studioalbumin tiedot
 Äänitetty : 1984, Takomo-studio
 Julkaistu: 1984
 Tyylilaji: iskelmä
 Kesto: 36.54
 Levy-yhtiö: Artista
Listasijoitukset
  Suomi: Ei sijoitusta.
Pepe Willbergin muut julkaisut
| Päivä tuskin päättyis kauniimmin 1979 | 20 vuotta 1984 | Kun joulu on 1986 |
20 vuotta on suomalaisen laulaja Pepe Willbergin kolmas studioalbumi. Se julkaistiin vuonna 1984.
Kappaleet

Kaikki kappaleet säveltänyt Pepe Willberg, sanoittanut Kirsti Willberg ja sovittanut Laszlo Varga, ellei toisin mainittu.
Kappaleet > A-puoli

Satamaan – 3.16 (säv. Markku Johansson & Pepe Willberg, san. Juha Vainio)
Saapuu syys – 3.51
Maailmoiden paluu – 3.00
On ilta meidän kahden – 3.50
Yö – 4.18
Kappaleet > B-puoli

Heltymys – 3.37 (säv. Kyösti Haatanen, san. Kaarlo Sarkia)
Sun kanssas vaan – 3.26
Arvoitus – 3.20 (säv. ja sov. Pekka Vitikka)
Olen tässä vaan – 4.16
Oot hetki kaunein – 4.00
Muusikot

Pepe Willberg – laulu
Jarmo Nikku – kitara
Ari Kataja – basso
Jartsa Karvonen – rummut
Jasse Varpama – kosketinsoittimet
Jouko Kantola – piano
Jorma Ylönen – jouset
Leevi Leppänen – rummut (kappale B1)
Muusikot > Tuotanto

Pekka Witikka – äänittäjä
DeltArt – äänittäjä
Tom Vuori – äänittäjä
Aiheesta muualla

20 vuotta discogs.com -sivustolla
Abisko Östran rautatieasema

Abisko Östran rautatieasema (lyh. Ak, ruots. Abisko Östra järnvägsstation) on Ruotsin rataverkon liikennepaikka Abiskon kylässä Kiirunan kunnassa Norrbottenin läänissä Pohjois-Ruotsissa. Liikennepaikka sijaitsee rataosalla Kiiruna–Narvik, niin kutsutun Malmiradan (Malmbanan) varrella. Liikennepaikan etäisyys Tukholman keskusrautatieasemalta on 1505,9 ratakilometriä.
Liikenteenohjaustoiminnot hoidetaan keskitetysti Bodenin keskusrautatieasemalla sijaitsevasta liikenteenohjauskeskuksesta käsin. Nykyisin Abisko Östran liikennepaikkaa käytetään pääasiassa junien kohtaamisiin. Asemalla pysähtyvät myös rataosan kaikki henkilöjunat.
Asemarakennus

Abisko Östran asemarakennus on samassa suuressa tiilirakennuksessa kuin alkuperäinen sähköradan muuttaja-asema, joka rakennettiin radan sähköistyksen myötä vuonna 1915. Muuttajalaitteistolla muutettiin valtakunnan sähköverkosta saatavan sähkön 50 hertsin taajuus sähkövetureille sopivaksi 162/3 hertsin taajuudelle.
Aleksi Wuorenjuuri

| Aleksi Wuorenjuuri> Henkilötiedot |
| --- | --- |
Koko nimi:  Aleksi Wuorenjuuri
Syntynyt: 23. huhtikuuta 1970 (ikä 54)
Kansalaisuus:   Suomi
Koripalloilija
Pelipaikka:  Pelintekijä
Pituus:  187 cm
Pelaajaura
Seurajoukkueet
1986–1992 1992–1995 1995–1998:   Tapiolan Honka  Torpan Pojat  Tapiolan Honka
Maajoukkueet
1991–1994:   Suomi
Ottelut (pisteet):  43 (114)
Aleksi Wuorenjuuri (s. 23. huhtikuuta 1970) on suomalainen pääsarjauransa lopettanut koripalloilija.
Ura

Wuorenjuuri aloitti koripallon Tapiolan Hongassa, jonka paidassa hän pelasi ensimmäistä kertaa pääsarjatasolla kaudella 1986–1987. Wuorenjuuren edustama Honka putosi kauden jälkeen alemmalle sarjatasolle, mutta nousi kaudeksi 1989–1990 takaisin pääsarjaan. Kauden päätteeksi Wuorenjuuri valittiin SM-sarjan vuoden tulokkaaksi.
Vuonna 1992 Wuorenjuuri siirtyi edustamaan helsinkiläistä Torpan Poikia. Kausi 1993–1994 oli tilastollisesti hänen parhaansa SM-sarjassa, sillä hän teki 15,1 pistettä ottelua kohden. Saman kauden päätteeksi hänet valittiin SM-sarjan vuoden puolustuspelaajaksi. Kausi 1994–1995 oli hänen viimeisensä Torpan Pojissa, sillä hän palasi tämän jälkeen Honkaan, jossa hän pelasi viimeisen kerran pääsarjatasolla kaudella 1997–1998.
Aiheesta muualla

Korisliigan pelaajaprofiili
| 0 | 1 | 2 |
| --- | --- | --- |
| Edeltäjä: – | Korisliigan vuoden puolustuspelaaja 1993–1994 | Seuraaja: Greg Joyner |
| 0 | 1 | 2 |
| --- | --- | --- |
| Edeltäjä: Martti Kuisma | Korisliigan vuoden tulokas 1989–1990 | Seuraaja: Jyri Lehtonen |
Abu al-Qasim al-Zahrawi

Piirros Albucasista.
Abu al-Qasim al-Zahrawi, lat. Albucasis (936–1013) oli andalusialainen lääkäri, jota pidetään yhtenä nykyaikaisen lääketieteen isänä. Ajan tavasta poiketen Albucasis ei käyttänyt vanhoja, uskomuksiin perustuneita oppeja sairauksien hoidosta vaan havainnoi ja piti kirjaa kehittämistään hoitomenetelmistä sekä niiden vaikutuksista. Hän kuvaili tiettävästi ensimmäisenä muun muassa kohdunulkoisen raskauden sekä havaitsi, että hemofilia on perinnöllinen sairaus. Uransa aikana hän kehitti yli 200 kirurgista instrumenttia. Albucasis kirjoitti elämänsä aikana lukuisia lääketieteen kirjoja. Hänen pääteoksenaan voidaan pitää teosta Kitab al-Tasrif (suom. Lääketieteen menetelmiä), joka oli usean vuosisadan lääketieteen pääteos Euroopassa ja Lähi-idässä. Albucasis toimi myös kalifin henkilääkärinä Córdobassa.
Aiheesta muualla

Kuvia tai muita tiedostoja aiheesta Abu al-Qasim al-Zahrawi Wikimedia Commonsissa
Alexandre de Rhodes

| Alexandre de Rhodes |
| --- | --- |

Henkilötiedot
Syntynyt: 15. maaliskuuta 1591 Avignon, Kirkkovaltio
Kuollut: 5. marraskuuta 1660 (69 vuotta) Isfahan, Persia
Koulutus ja ura
   
Alexandre de Rhodes (15. maaliskuuta 1591 Avignon, Kirkkovaltio – 5. marraskuuta 1660 Isfahan, Persia) oli ranskalainen jesuiittalähetyssaarnaaja. Hän oli vietnamin nykyisen kirjoitusjärjestelmän (Chữ Quốc ngữ) isä.
Elämä ja ura

Rhodes tuli jesuiittanoviisiksi Roomassa 24. huhtikuuta 1612 aikomuksenaan omistaa elämänsä vääräuskoisten käännyttämiselle. Hänet määrättiin Itä-Intiaan ja hän aloitti lähetystyönsä vuonna 1624 suurella menestyksellä Kotšinkiinassa. Vuonna 1627 hän siirtyi Tonkiniin, jossa hän käännytti kolmen vuoden aikana 6000 ihmistä, joiden joukossa oli useita buddhalaismunkkeja. Kun vuonna 1630 vaino pakotti hänet lähtemään maasta, hänen käännynnäiset jatkoivat evankelioimistyötä. De Rhodes kuvaili kokemuksiaan Vietnamissa teoksessa Sommaire des divers voyages et missions apostoliques du P.A. de Rhodes à la Chine et autres royaumes de l'Orient (1653). De Rhodes siirtyi Portugalin hallitsemaan Macaoon, jossa hän toimi 10 vuotta filosofian professorina. Hän palasi Etelä-Vietnamiin vuonna 1640, mutta vuonna 1646 hänet tuomittiin kuolemaan. Paetessaan Eurooppaan hän pysähtyi saarnaamaan Jaavalla ja joutui vangituksi. De Rhodes palasi Roomaan vuonna 1649 ja vetosi kirkon johtajiin Vietnamin lähetystyön puolesta. Hän liioitteli kertomuksiaan Indokiinan rikkauksista ja luonnonvaroista houkutellakseen rahoittajia uudelle matkalle. Vatikaani lähetti hänet kuitenkin Persiaan.
De Rhodes tunnetaan vietnamilais-latinalais-portugalilaisesta sanakirjasta ja katekismuksesta, joka julkaistiin latinaksi ja vietnamiksi Roomassa vuonna 1658. Myöhemmin oppineet käyttivät sanakirjaa luodakseen uuden, länsimaisiin aakkosiin perustuvan vietnamin kirjoitusjärjestelmän (Chữ Quốc ngữ), joka on edelleen käytössä.
Aiheesta muualla

Kuvia tai muita tiedostoja aiheesta Alexandre de Rhodes Wikimedia Commonsissa
Aktion Arbeitsscheu Reich

Viisi vammaista juutalaista jotka on kuvattu probagandatarkoituksessa Buchenwaldin keskitysleirillä.
Aktion Arbeitsscheu Reich oli natsi-Saksassa kesäkuussa 1938 toteutettu toimenpideohjelma, jonka yhteydessä vietiin noin 10 000 ”epäsosiaaliseksi työnvieroksujaksi” luokiteltua henkilöä keskitysleireille. ”Työnvieroksujien” vankilaunivormut merkittiin mustalla kolmiolla samaan tapaan kuin juutalaisten vaatteet keltaisella daavidintähdellä. Osa leireille viedyistä henkilöistä vangittiin ensisijaisesti juutalaisuuden perusteella. Työnvieroksuja-termiä (saks. Arbeitsscheu) käytettiin henkilöistä, jotka olivat syyllistyneet rikoksiin, kieltäytyneet työnteosta, tai heillä oli muita sosiaalisesti paheksuttuja ominaisuuksia. Toimenpiteiden kohteiksi joutui asunnottomia, kerjäläisiä, prostituoituja, romaneja, alkoholisteja sekä henkilöitä, joilla oli hoitamattomia sukupuolitauteja.
Epäsosiaalisiksi luokiteltuja vankeja vapautettiin vuonna 1939 Adolf Hitlerin 50-vuotispäivän kunniaksi. Keskitysleireillä oli kuitenkin työnvieroksujien osastoja aina natsivallan loppuun (1945) asti, kaiken kaikkiaan yli 70 000 henkilöä. Suuri osa heistä oli Sachsenhausenin leirillä, jossa on nykyään muistomerkkejä monille eri ryhmille, mutta ei ”epäsosiaalisille”.
Aktiivisuuspedagogiikka

Pedagogisia malleja
Tutkiva oppiminen
Ongelmalähtöinen oppiminen
Projektioppiminen
Ilmiöpohjainen oppiminen
Freinetpedagogiikka
Montessoripedagogiikka
Yhteisöllinen oppiminen
Yhteistoiminnallinen oppiminen
Oppilaslähtöinen opetus
(katso kaikki 33)
Katso myös
Luokka:Opetusmenetelmät, Pedagogiikka, Didaktiikka, Opetus
Aktiivisuuspedagogiikka on eräs opetuksen toteuttamisen tapa ja keino.
Oppilaan tai jopa aikuisen oppimisen uskotaan perustuvan lapsen tai aikuisen aitoihin kokemuksiin, joita hän on saanut leikkimällä, työtä tekemällä tai ilmiöitä tutkimalla. Ajatuksena on myös turvata lapsen tai aikuisenkin mahdollisuus osallistua aktiivisti oman toimintansa ohjaamiseen.
Historiaa

Eräänlaisena aktiivisuuspedagogiikan perustajana voidaan pitää John Deweytä, joka enemmän kuin kukaan toinen teoreetikko on vaikuttanut nykyisin vallalla olevaan ”uuden koulun” ajatukseen kaikkialla maailmassa. Tämä Deweyn aikuispedagogiikka on vaikuttanut muun muassa W. H. Kilpatriciin ja projektimetodiin sekä eurooppalaiseen ajatukseen työkoulusta, jonka luojina ovat toimineet J. Linghart, O. Decroly ja G. Kerschenstern.